Grapefruit má horkastú chuť a obsahuje dostatočné množstvo vitamínu C. Ak si doprajete pohár čestvo vytlačenej šťavy, okamžite pocítite "prebudenie". Postará sa o to práve vitamín C, ale aj svieža chuť tohto citrusového plodu.
Banán sa odporúča konzumovať pred cvičením či tréningom. Okrem toho, že obsahuje sacharidy, ktoré vás okamžite "nakopnú", je v ňom ukrytých množstvo iných látok – najmä horčíka aj kyseliny listovej. Tieto látky dokážu "zatočiť" s únavou takmer okamžite.
Šťava z jablka je takisto bohatá na vitamín C aj na draslík, zároveň vás dokáže prebrať bez toho, aby ste mali pocit plného žalúdka. Má lahodnú sladkú chuť, vďaka ovocným cukrom pocítite príval energie, navyše, obsahuje aj dostatok vlákniny.
Bohatým zdrojom vitanínu C je paprika či petržlen. Preto si pre krízové okamihy dňa pripavte doma šalát – použite aj paradajky a zeleninu podľa chuti. Posypte ho však nasekaným čerstvým peržlenom a nezabudnite na papriku – životabudič majte prichystaný v chladničke.